PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege privind trecerea Ansamblului Folcloric Rapsodia Călimanilor din municipiul Topliţa, judeţul Harghita în subordinea Ministerului Culturii şi Cultelor 

Proiectul de Lege privind trecerea Ansamblului Folcloric Rapsodia Călimanilor din municipiul Topliţa, judeţul Harghita în subordinea Ministerului Culturii şi Cultelor (P.L.-X 689/2005) a fost transmis  Comisiei pentru cultură, arte, mijloace de informare în masă, cu adresa nr. P.L-X 689 din 21 decembrie 2005.
Comisia pentru cultură, arte, mijloace de informare în masă a fost sesizată în fond cu acest proiect de Lege, spre avizare fiind transmis Comisiei pentru buget finanţe şi bănci, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi. Au fost primite avize favorabile, în forma prezentată, din partea Comisiei juridice de disciplină şi imunităţi. şi a Comisiei pentru administraţie publică, amenajarea teritoriului şi echilibru ecologic. Până la data întocmirii raportului nu a fost primit avizul Comisiei pentru buget finanţe şi bănci.  În redactarea raportului, Comisia a ţinut cont de avizul favorabil, nr. 774/24.06.2005, emis de Consiliul Legislativ. Prin punctul  de vedere al Guvernului transmis cu adresa nr.2303 din 27.09 2005, nu se susţine  adoptarea acestui proiect de Lege.  
Proiectul de Lege a fost  adoptat de Senat în şedinţa din 19 decembrie 2005.
Potrivit prevederilor art. 73  din Constituţia Românie, republicată, proiectul de Lege face parte din categoria legilor ordinare.
Proiectul de Lege a fost dezbătut în şedinţa Comisiei din ziua de 12 aprilie 2006. 
Prin această iniţiativă legislativă se  propune ca Ansamblul Folcloric Rapsodia Călimanilor, din Municipiul Topliţa, judeţul Harghita, una dintre cele mai valoroase formaţii de gen din ţară, să treacă în subordinea Ministerului Culturii şi Cultelor, ţinând cont  de faptul că nu există posibilitatea unei finanţări corespunzătoare, astfel încât să fie acoperite  toate cheltuielile pe care le implică organizarea şi funcţionarea acestuia. Pentru a se asigura o funcţionare viabilă, Comisia a introdus modificări de natură a crea un cadru instituţional extins, prin transformarea ansamblului în Centrul Cultural Topliţa, o instituţie publică de cultură în subordinea Ministerului Culturii şi Cultelor.
În conformitate cu prevederile art. 55 din Regulamentul Camerei Deputaţilor, republicat, au participat la lucrările Comisiei, în calitate de iniţiatori d-nii deputaţi Petre Străchinaru, Mircea Duşea şi Valer Dorneanu. 
La lucrările Comisiei au fost prezenţi 20 de deputaţi, din totalul de 21 de membri ai Comisiei.
Raportul Comisiei a fost adoptat cu majoritatea voturilor celor prezenţi în sală în momentul votării (13 voturi pentru şi 3 abţineri).
Potrivit art.75 din Constituţia României, republicată, Camera Deputaţilor este  Cameră decizională.



În urma dezbaterii, Comisia pentru cultură, arte, mijloace de informare în masă propune adoptarea proiectului de Lege, cu amendamente.
   PREŞEDINTE,



SECRETAR,

    

Raluca TURCAN

                 Dumitru AVRAM
        Expert,                                                     


   Cristina DAN   
I. Amendamente admise 

În urma dezbaterii, Comisia propune adoptarea proiectului de Lege privind trecerea Ansamblului Folcloric Rapsodia Călimanilor din municipiul Topliţa,  judeţul Harghita în subordinea Ministerului Culturii şi Cultelor, cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1
	Titlul Legii: Lege privind trecerea Ansamblului Folcloric Rapsodia Călimanilor din Municipiul Topliţa,  judeţul Harghita în subordinea Ministerului Culturii şi Cultelor 
	Titlul Legii se modifică: Lege  privind reorganizarea Ansamblului Folcloric Rapsodia Călimanilor din municipiul Topliţa,  judeţul Harghita, în  Centrul Cultural Topliţa şi trecerea acestuia  în subordinea Ministerului Culturii şi Cultelor

(Amendament propus de Comisie)
	Pentru realizarea unei instituţii de cultură viabile.

	2 
	Art.1. – Ansamblul Folcloric Rapsodia Călimanilor din Municipiul Topliţa, judeţul Harghita trece în subordinea Ministerului Culturii şi Cultelor, începând cu data de 1 septembrie 2005 şi se finanţează din venituri proprii şi subvenţii de la bugetul de stat.
	 Articolul 1  va avea următorul cuprins:

„Art. 1. – (1) Ansamblul Folcloric Rapsodia Călimanilor din municipiul Topliţa, judeţul Harghita se reorganizează, prin comasarea cu Muzeul Etnografic Topliţa, în Centrul Cultural Topliţa, instituţie publică cu personalitate juridică şi trece de sub autoritatea Consiliului local al municipiului Topliţa, în subordinea Ministerului Culturii şi Cultelor.
(2) Centrul Cultural Topliţa  se finanţează din venituri proprii şi subvenţii de la bugetul de stat, prin bugetul Ministerului Culturii şi Cultelor.

(Amendament propus de Comisie)
	Din motive de tehnică legislativă.

	3.
	Art. 2. – Ministerul Finanţelor Publice, la propunerea ordonatorului principal de credite, este autorizat să introducă modificările ce decurg din aplicarea prezentei legi în volumul şi structura bugetului de stat al Ministerului Culturii şi Cultelor, pe anul 2005.
	Articolul  2 va avea următorul cuprins:

„Art. 2. – Ministerul Finanţelor Publice, la propunerea ordonatorului principal de credite, este autorizat să introducă modificările ce decurg din aplicarea prezentei legi în volumul şi structura bugetului de stat al Ministerului Culturii şi Cultelor, pe anul 2006.”

(Amendament propus de Comisie)
	Pentru a avea posibilitatea finanţării centrului cultural pe data preluării de către Ministerul Culturii şi Cultelor 

	4.
	Art. 3. – Predarea – primirea Ansamblului Folcloric Rapsodia Călimanilor din Municipiul Topliţa,  judeţul Harghita se face pe bază de protocol încheiat între Ministerul Culturii şi Cultelor şi Consiliul local Topliţa, judeţul Harghita.
	Articolul  3  va avea următorul cuprins:

„Art. 3. - Predarea – preluarea Centrului Cultural Topliţa din municipiul Topliţa,  judeţul Harghita, se face pe bază de protocol încheiat între Consiliul local al municipiului Topliţa, judeţul Harghita şi Ministerul Culturii şi Cultelor, prin preluarea activului şi pasivului, în termen de 30 de zile de la intrarea în vigoare a prezentei legi.
(2) Pe data preluării Centrului Cultural Topliţa de către Ministerul Culturii şi Cultelor numărul maxim de posturi utilizate de Ministerului Culturii şi Cultelor şi de unităţile aflate în subordinea acestuia se modifică în mod corespunzător.

(Amendament propus de Comisie)
	Pentru a se introduce   prevederi clare cu privire la modul de preluare al acestei instituţii.

	5.
	Art. 4. -  Pe data intrării în vigoare a prezentei legi, la Anexa nr. 2, „Unităţile care funcţionează în subordinea, sub autoritatea Ministerului Culturii şi Cultelor, ori în coordonarea Ministerului Culturii şi Cultelor”, pct.II „Organe de specialitate ale administraţiei publice centrale şi instituţii publice finanţate din venituri proprii şi subvenţii acordate de la bugetul de stat”, din Hotărârea Guvernului nr. 78 din 27 ianuarie 2005 privind funcţionarea Ministerului Culturii şi Cultelor publicată în Monitorul Oficial al României, Partea I nr. 137 din 15 februarie 2005, după nr. crt. 35 se introduce un număr nou, nr. crt. 351, cu următorul cuprins:
	 Articolul  4  va avea următorul cuprins:

„ Art. 4. - Pe data intrării în vigoare a prezentei legi, la anexa nr. 2, „Unităţile care funcţionează în subordinea, sub autoritatea Ministerului Culturii şi Cultelor, ori în coordonarea ministrului culturii şi cultelor”, pct.II „Organe de specialitate ale administraţiei publice centrale şi instituţii publice finanţate din venituri proprii şi subvenţii acordate de la bugetul de stat”, din Hotărârea Guvernului nr. 78 din 27 ianuarie 2005 privind organizarea şi funcţionarea Ministerului Culturii şi Cultelor, publicată în Monitorul Oficial al României, Partea I, nr. 137 din 15 februarie 2005, cu modificările şi completările ulterioare, după nr. crt. 51 se introduce   nr. crt. 511 cu următorul cuprins:
	Din motive de tehnică legislativă.

	
	„351. Ansamblul Folcloric Rapsodia Călimanilor 

Din Topliţa, judeţul Harghita
	Venituri proprii şi subvenţii de la bugetul de stat” 
	„ 511, Centrul Cultural Topliţa, din Topliţa, 
	Venituri proprii şi subvenţii de la bugetul de stat” 
	

	
	
	
	(Amendament propus de Comisie)
	



Comisia a propus aprobarea proiectului de lege cu 13 voturi pentru şi 3 abţineri.


PREŞEDINTE, 








       SECRETAR,

        Raluca TURCAN                                   




      
     Dumitru AVRAM

        Expert,










     
     Cristina Dan

